थ्रेसर में फंसा किसान का हाथ पत्नी और बच्चों के सामने मौत
भास्कर संवाददाता| रायसेन/देहगांव
सिरसोदा के निकट बेरखेड़ी गांव में सोमवार दोपहर उस समय एक किसान चने की थ्रेसिंग के वक्त थ्रेसर में फंस गया, जब वह फसल को थ्रेसर में डाल रहा था। पंखे में हाथ फंसने के बाद वह थ्रेसर के अंदर चला गया।
यह पूरा हादसा उसकी प|ी के सामने हुआ। उनकी चीख पुकार सुनकर जब तक गांव के लोग पहुंचे और तब तक उसकी मौत हो चुकी थी। बेरखेड़ी में 40 वर्षीय किसान विजय पुत्र गुलाब बंजारा दोपहर ढाई बजे चने की थ्रेसिंग करा रहा था। वह स्वयं थ्रेसर में चना की फसल को डाल रहा था। थ्रेसर में फसल को धकाने के लिए वह हाथ से धक्का मारा, तो उसका हाथ थ्रेसर के पंखे में उलझकर गया और उसका हाथ थ्रेसर के अंदर चला गया।
जब तक थ्रेसर को बंद किया, तब तक उसका आधा शरीर थ्रेसर में जाकर फंस गया। प|ी राजूबाई के सामने हुए इस हादसे के बाद उनकी भी चीखें निकल गई। उनकी चिल्लाने की आवाज सुनकर गांव के लोग वहां पर पहुंचे। गांव के लोगों ने बड़ी मुश्किल से थ्रेसर में फंसे विजय बंजारा को बाहर निकाला। जानकारी मिलते ही देहगांव पुलिस माैके पर पहुंची और शव को पीएम कराने के लिए स्वास्थ्य केंद्र भेजा। देहगांव पुलिस ने मर्ग कायम कर जांच में लिया है।
भतीजे को लिया था गोद
मृतक विजय बंजारा की कोई संतान नहीं है, उसने अपने भाई के बच्चे को गोद लिया है। वह बच्चा और उसकी प|ी राजू बाई घटना के समय वहां मौजूद थे। उनकी आंखों के सामने हुए हादसे के बाद उनका रो-रो कर बुरा हाल है। मृतक की प|ी भी घटना के बाद कई बार बेहोश हो गई, परिजन और गांव के लोगों ने पानी छिड़ककर उसे हाेश में लाने का प्रयास किया।
बेरखेड़ी गांव में दोपहर के समय एक किसान चने की थ्रेसिंग करते समय थ्रेसर में फंस गया था, जिससे उसकी मौत हो गई। मामले की जांच की जा रही है। -रमेश रघुवंशी, थाना प्रभारी देहगांव
hin_Deva bho_Deva hin_Deva hin_Deva hin_Deva hin_Deva hin_Deva hin_Deva